kardosdrur/scandi-wiki huggingface dataset:
Hammermølle Skov

Hammermølle Skov er et skovområde i Nordøstsjælland beliggende mellem Hellebæk (Hellebæk-Ålsgårde) og Hellebæk Avlsgård og i tilknytning til Teglstrup Hegn.

Skoven består af i alt 175,3 ha træbevokset areal og 130,2 ha åbne arealer, hvoraf 51,9 ha er søer og 64,5 ha sletter og moser. Større søer i Hellebæk Skov er Kobberdam, Bondedam, Skåningedam og Bøgeholm Sø. Et tidligere moseområde er Fandens Mose.

Landskabet 

Terrænet er stærkt kuperet, hvilket har skabt gode muligheder for dannelsen af naturlige søer. Bondedammen er i modsætning til de naturlige søer skabt ved kunstig opstemning i forbindelse med tidligere tiders udnyttelse af vandkraften.

Historie 
Den ældste fabriksdrift var vandmøller anlagte i forbindelse med Frederik IIs opførelse af Kronborg Slot i 1574. I tilknytning til slottet anlagdes kobber-, støbe-, valsemøller samt en hammermølle. I tilknytning til denne virksomhed opstod en mindre fabriksby. I 1743 blev fabrikken overdraget til renteregimentsskriver Stephan Hansen, som forøgede den våbenfremstilling, som tidligere var sat i gang. I 1768 blev H.C. Schimmelmann ejer og udviklede Kronborg Geværfabrik, som fortsatte op til 1870, hvor virksomheden omlagdes til Hellebæk Klædefabrik. Hellebækgård og dennes jorder forblev i slægten Schimmelmanns ejendom til 1949, da ejendommen blev overtaget af staten og i 1952 blev ejendommen fredet.

Arealerne nærmest Hellebæk avsgård var længe forpagtet ud til Forsvaret som et militært øvelsesområde.

Naturbeskyttelse 
Hele Hellebæk Skov er omfattet af en naturfredning. Fredningen indeholder bestemmelser om bevaring af dels skovplantningerne og skovbræmmerne omkring søer og damme i området dels af gamle egetræer, om opretholdelse af vådområder og af øerne i Bondedammen og Bøgeholm sø med de derpå værende skovbeplantninger, om opretholdelse af en nærmere angivet fri udsigt over Bondedammen og om opretholdelse af nærmere angivne områder til græsning. Minderne om den tidligere fabriksvirksomhed er ligeledes beskyttet, og der er oprettet et museum om fabriksvirksomheden.

Naturpakken 2016 medførte i 2018 at der blev udpeget 316 hektar urørt løvskov og 160 ha anden biodiversitetsskov i Hammermølle Skov og Teglstrup Hegn.

Hammermølle Skov blev i 2022 udpeget til en del af den 631 hektar store naturnationalpark Hellebæk Skov og Teglstrup Hegn

Referencer

Litteratur 
 Knud Dahl: Fredede områder og statsskove. Øerne; København 1988;  (s. 50-51)
 

Skove i Helsingør Kommune
Naturbeskyttelse i Danmark
Natura 2000-planer
Vegard Stake Laengen

Vegard Stake Laengen (født 7. februar 1989) er en norsk cykelrytter, der kører for . Han er født i Oslo og bor nu i Fredrikstad, Norge. I august 2015 bekræftede  at Laengen ville forlade holdet for at blive en del af  for 2016 sæsonen. Han kørte med i Giro d'Italia 2016 og Vuelta a España 2016. I juni 2017 var hans navn med på startlisten til Tour de France 2017. Efter 6. etape vandt han prisen som den mest offensive rytter.

Resultater

Store resulter 

2009
 10. samlet Rogaland GP
2010
 1.  samlet Giro del Friuli
 4. Nationale mesterskaber i landevejsløb
 9. samlet Tour Alsace
2011
 Nationale mesterskaber i landevejsløb
2. ved de norske mesterkskaber i linjeløb
4. ved de norske mesterkskaber i enkeltstart
 3. samlet Le Triptyque des Monts et Châteaux
 4. samlet Tour de l'Avenir
 5. samlet Tour Alsace
 7. Ronde van Vlaanderen Beloften
2012
 1. 5. etape Tour de Beauce
 5. Nationale mesterskaber i landevejsløb
2013
 3. Tour du Doubs
2014
 9. Boucles de l'Aulne
2015
 1.  samlet Tour Alsace
1. 3. etape
 2. Ronde de l'Oise
 Nationale mesterskaber i landevejsløb
3. ved de norske mesterkskaber i linjeløb
4. ved de norske mesterkskaber i enkeltstart
 4. Ringerike GP
2016
 2. ved de norske mesterkskaber i enkeltstart
2017
 6. samlet Tour of California
 8. Gran Premio di Lugano
  Prisen som mest angrebsivrige rytter ved 6. etape Tour de France

Grand Tour tidslinje over resultater fra den generalle klassifikation

Referencer

Eksterne henvisninger 

 

Mandlige cykelryttere fra Norge
Cykelryttere ved sommer-OL 2012
Cykelryttere ved sommer-OL 2016
Deltagere for Norge ved sommer-OL 2012
Deltagere for Norge ved sommer-OL 2016
Langballeå

Langballeå (dansk) eller Langballigau (tysk) er en havneby beliggende ved udmundingen af Langballe Å i Flensborg Fjord i det nordlige Angel i Sydslesvig. Administrativt hører landsbyen under Langballe Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Langballeå under Grumtoft Sogn. I den danske tid indtil 1864 lå sognet i Husby Herred (Flensborg Amt). 

Langballeå er første gang nævnt 1715. Stednavnet henføres til balle (glda. balgh og oldn. bali) for en forhøjning eller en del af en landsby.

Fiskerbyen præges i dag især af turisme og lystsejlere. Havnen består af en fiskerihavn og en stor moderne marina med 220 liggepladser. Desuden findes der cafeterier, et supermarked og et campingplads.

Mellem Langballeå og Vesterskov ved udmundingen af Langballeåen findes udstrakte naturområder. Langs åen går en vandresti gennem våd- og skovområder til nabobyen Undevad.

Eksterne henvisninger

Noter 

Byer i Angel
Lindheim Sunds

Lindheim Sunds er et rekonstrueret vikingeskib, der blev fremstillet i 1977 på baggrund af Skuldelev 5.Om LINDHEIM SUNDS:. odfert.gominisite.dk. Hentet 9/7-2017

Skibet blev fremstillet 1975-1977 på Den Frie Lærerskole i Ollerup på Sydfyn af skolens elever, som brugte over 11.000 timer på projektet. Som udgangspunkt forsøgte de at lægge sig så tæt op af originalen som muligt, men de er bl.a. gået på kompromis med jernbolte i stedet for trænagler.Sydfynsk vikingeskib på vej mod ny sæson. Fyens Stiftstidende. Hentet 9/7-2017

I 1992 fik Lindheim Sunds'' ny rigning, og 1994-1995 blev det restaureret. I 2003 kæntrede skibet uden personskader og skibet sank ikke.

I 2008 deltog det i et stort sejlskibstræf i den franske by Brest.

Referencer

Se også  
 Rekonstruktioner af vikingeskibe

Eksterne henvisninger 

Rekonstruktioner af vikingeskibe
Skibe bygget i Danmark
Daniel Günther

Daniel Günther  (født 24. juli 1973 i Kiel) er en tysk politiker (CDU), der siden juni 2017 har været ministerpræsident i delstaten Slesvig-Holsten.

Günther læste statskundskab, økonomi og psykologi på universitetet i Kiel og virkede derefter bl.a. i erhvervsfremmestyrelsen. Fra 2005 til 2012 var han partisekretær for kristdemokraterne i Slesvig-Holsten.

Privat og erhverv 
Efter at have afsluttet sit abitur i 1993 på skolen "Jungmannschule" i Egernførde, studerede Daniel Günther på Christian-Albrechts-Universität zu Kiel statskundskab, nationaløkonomi og psykologi og afsluttede sit studium med en magistereksamen i statskundskab. Fra 1997 til 1999 var han projektleder ved  erhvervsfremmeselskabet  „Kieler Initiativen“ i Kronshagen. Fra 1998 til 2005 var han rådmand i tilsynsrådet for forsyningsvirksomheden "Stadtwerke Eckernförde", fra april 2003 til august 2005 som stedfortrædene formand.

Han er gift, katolsk og er bosat i Egernførde.
Parret har to børn.

Politik 
Fra 1994 til 1999 var kredsformand for Junge Union Kreis Rendsborg-Egernførde. 

Fra 1998 til 2000 var han stedfortrædene kredsformand for CDU og fra 2006 var han i 10 år deres kasserer. Fra juni 2000 til september 2005 arbejdede han som forretningsfører for CDU-Kredsforbundet Rendsburg-Eckernförde og Neumünster.

Fra 2005 til 2012 var han  forretningsfører for CDU Slesvig-Holsten og fra maj 2013 til oktober 2014 var han forretningsfører for CDU-fondet Hermann Ehlers Stiftung og Hermann Ehlers akademiet, der har sæde i Kiel. 

I 2009 blev han første gang valgt ind i Landdagen i Kiel. Fra 2010 til 2016 var han formand for "CDU-Ortsverband Eckernförde". 

I 2016 blev han landsformand for CDU og spidskandidat ved landsdagsvalget i maj 2017. Fra 28. juni 2017 er han leder af en koalitionsregering bestående af CDU, De Grønne og FDP i Slesvig-Holsten.

Hæderspriser 
Den 3. september 2019 blev Daniel Günther hædret med Dannebrogordenens kommandørkors, for sine særlige fortjenester inden for det tyske-danske samarbejde.

Referencer

Eksterne henvisninger 

 Daniel Günthers hjemmeside

Ministerpræsidenter fra Tyskland
Personer fra Slesvig-Holsten
Politikere fra CDU
Personer fra Kiel
Medlemmer af landdagen i Slesvig-Holsten
Hans Ejner Bertelsen

Hans Ejner Bertelsen (født 11. juni 1958) er en dansk landmand og politiker (valgt for Venstre), der er borgmester i Morsø Kommune, hvilket han blev i forbindelse med kommunalvalget i 2013, hvor han erstattede socialdemokraten Lauge Larsen. Inden da havde han været medlem af kommunalbestyrelsen siden kommunalvalget i 2009. I løbet af den første periode som medlem af kommunalbestyrelsen var han blandt andet medlem af beskæftigelses- og erhvervsudvalget og økonomiudvalget. Før han blev medlem af kommunalbestyrelsen i 2010 havde han arbejdet som selvstændig landmand i 29 år.

Referencer 

Borgmestre i Morsø Kommune
Borgmestre fra Venstre
Borgmestre i Danmark 2018-2021
Borgmestre i Danmark 2022-2025
Fokale neurologiske tegn

Fokale neurologiske tegn også kendt som fokale neurologiske mangler eller fokale CNS-tegn er forringelse af nerve, rygmarv og hjerne-funktion der påvirker specifikke regioner i kroppen, eksempelvis svaghed i venstre arm, højre ben, parese eller paralyse.

Fokale neurologiske mangler kan skyldes en bred vifte af medicinske lidelser, såsom hovedskader, tumorer eller slagtilfælde; eller andre forskellige sygdomme såsom meningitis eller encefalitis eller som en virkning til medikamenter såsom dem brugt i anæstesi.

Referencer 

Nervesystemet
Sygdomme
Dobbeltsyn

Diplopi, kendt som dobbeltsyn, er en simultan opfattelse af to billede af et enkelt objekt, der kan være forskudt horisontalt, vertikalt, diagonalt (altså både vertikalt og horisontalt) eller rotationelt i forhold til hinanden.. Det er normalt resultatet af en forringet funktionsevne i de ekstraokulære muskler (EOMs), hvor begge øjne stadig er funktionelle, men de kan ikke dreje så de kan fastlåse det ønskede objekt. Problemer med EOMs kan være mekaniske problemer, lidelser i det neuromuskulære cellekontakt, lidelse i den kranienerven (III og IV) der stimulerer musklerne, og til tider lidelser der involverer supranuklære oculomotoriske forbindelser eller indtagelse af giftstoffer.

Diplopi kan være en af de første tegn på en systemisk lidelse, især i forbindelse med en muskulær eller neurologisk proces, og det kan forstyrre en persons balance, bevægelse og/eller læseevner.

Referencer 

Sygdomme
Retrospektiv kohortestudie

En retrospektiv undersøgelse, retrospektiv kohortestudie eller historisk kohorte studie er et longitudinalt kohortestudie der studerer en kohorte af individer der deler en fælles risikofaktor, for at fastslå den indflydelse på udvikling af en sygdom, og sammenlignes med en andre gruppe af lignende individer der ikke var udsat for den faktor. Retrospektive kohortestudier har eksisteret i cirka lige lang tid som prospektive kohortestudier.

Referencer 

Epidemiologi
Videnskab
Pino Concialdi

Pino Concialdi (født 1946 i Caccamo, Italien, død 17. november 2015 i Termini Imerese, Italien) var en italiensk ekspressionistisk maler.

Pino Concialdi var autodidakt, og brugte bevidst den ekspressionistiske stil til at udtrykke sig. Hans arbejde var selvbiografisk og  hans værker altid relateret til egne erfaringer. Han malede ofte  dramatiske miljøer og mørk baggrund. Han arbejdede også med internationale kunstnere som Silvio Benedetto og Croce Taravella sammen.

Concialdi døde uventet i 2015.

Malere fra Italien
Per Juul

Per Juul (født i 1948) er en dansk sanger, komponist og guitarist. Er uddannet Cand.Mag. i dansk og teaterhistorie.

Han debuterede som sanger i Tivolis Vise-Vers-Hus i 1968. Udsendte i sin første plade i 1969.
Han skrev bl.a. den populære sang "Mit Navn er Steen" fra 1971.

Eksterne henvisninger 
 Hvem sang sangen om Steen med det ekstra ben?
 Officiel hjemmeside 
 

Komponister fra Danmark
Sangere fra Danmark
Odense Middelalderdage

Odense Middelalderdage er et dansk middelaldermarked, der afholdes hvert år i august måned i Odense på Fyn. Perioden, som markedet dækker, går fra vikingetiden og frem til reformationen i 1536. Det blev afholdt i perioden 1997-2003, hvorefter det først blev afholdt igen fra 2016.

Markedet består af boder, kampshows og demonstrationer af middelaldervåben og musik fra forskellige grupper. I 2017 deltog den danske musikgruppe Almune.

Historie 
Festivalen blev grundlagt i 1997, og blev afholdt hvert år frem til 2003 i Fruens Bøge, hvor man havde op mod 22.000 gæster om året. Michael Ahlefeldt-Laurvig-Bille var protektor for foretagenet på dette tidspunkt. Fonden Hvidehorse-Fionia, der stod bag arrangementet, gik konkurs mellem jul og nytår i 2003, bl.a. som følge af en retssag der kostede 400.000 kr. Inden da havde man overvejet at flytte arrangementet til Svendborg, som følge af uoverensstemmelser med Odense Kommune.

I 2016 genopstod markedet i bydelen Højstrup, hvor over 250 aktører deltog. Her markedsførte man bl.a. ved at tilbyde alle byens skoler billetter for 10 kr. pr. barn i følgeskab med voksne. Markedet blev en succes og blev gentaget året efter i Tusindårsskoven.
I 2019 blev markedet afholdt på Hollufgård.

Se også 
 Liste over middelaldermarkeder

Referencer

Eksterne henvisninger 
 

Middelaldermarkeder
Middelalderdage
Etableret i 1997
Kvalifikation til EM i fodbold 2020

Kvalifikationen til Europamesterskaberne i fodbold 2020 er en turnering, hvorfra man finder 20 af de 24 deltagere til EM i fodbold 2020. Turneringen løber fra 21. marts 2019 til november 2020. EM i fodbold 2020 slutspillet spilles i juni og juli 2021..
De afsluttende playoffkampe med deltagere, der har kvalificeret sig via UEFA Nations League 2018-19, spilles i perioden 26.-31. marts 2020.

I kvalifikationsturneringen deltager alle UEFA's medlemmer. Da der er tolv værtsnationer til denne slutrunde, er ingen hold forhåndskvalificeret, det er første gang siden 1976. Holdene fordeles i 10 grupper, heraf fem grupper med fem hold i hver og fem grupper med seks hold i hver, hvorfra top 2 i hver gruppe vil kvalificere sig til slutrunden. Derudover vil fire hold kvalificere sig via Nations League 2018-19. Der blev trukket lod til kvalifikationsturneringen 2. december 2018.

Der blev afsat ti spilledage i kvalifikationen på følgende datoer:
 21.-26. marts 2019
 7. - 11. juni 2019
 5-10 september 2019
 10. - 15 oktober 2019
 14. - 19. november 2019

Grupperne 
Kampene vil finde sted fra 21. marts til 19. november 2019.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppe I

Gruppe J

Play-offs 

Teams that failed in the qualifying group stage may still qualify for the final tournament through the play-offs. Each league in the UEFA Nations League will be allocated one of the four remaining final tournament spots. Four teams from each league that have not already qualified for the European Championship finals will compete in the play-offs of their league. The play-off berths were first allocated to each Nations League group winner, and if any of the group winners had already qualified for the European Championship finals, then to the next best ranked team of the league, etc.

Holdudvælgelse

Lodtrækning

Gruppe A

Gruppe B

Gruppe C

Gruppe D

Samlet rangering 
Den samlede rangering vil blive brugt til seedning til selve lodtrækningen til slutrunden.

Referencer 

Europamesterskabet i fodbold 2020
Danmark Dejligst

Danmark Dejligst er en række årlige udendørs koncerter med skiftende musikere, der er arrangeret af Rasmus Nøhr. Konceptet består i at der er gratis adgang for alle til koncertområdet, men at mad og drikke skal købes på stedet. Lokale foreninger og klubber hjælper med opstilling og underholdning og står for salg af fødevarer. Overskuddet fra dette blive delt mellem organisationerne og de optrædende kunstnere. Desuden er arrangementet støttet af Coop Danmark, Carlsbergfondet og Tuborgfondet.

Koncerternes slogan er Velkommen til Danmark Dejligst – den største og mindste havefest i Danmark. Rasmus Nøhr og hans band har underholdt ved alle disse koncerter, mens de øvrige kunstnere er skiftende nationale danske bands og sangere. Ved hver koncert optræder der også lokale grupper.

Koncerter 
Bemærk at Rasmus Nøhr og hans band har spillet til samtlige koncerter derfor ikke listet blandt de øvrige optrædende

2012 
Den allerførste Danmark Dejligst koncert foregik i Stilling ved Skanderborg, og efterfølgende afholdtes dette år 3 yderligere koncerter rundt om i landet.

2013

2014

2015

2016

2017

Referencer

Eksterne henvisninger 

 

Musikarrangementer
Etableret i 2012
Alba Schwartz

Sofie Albertine ”Alba” Schwartz (født Larsen 9. december 1857 i København, død 10. januar 1942 i Skagen) var en dansk forfatter. Hun var farmor til skuespilleren Malene Schwartz.

Alba Schwartz var datter af overlægen Søren Eskildsen Larsen (1802-1890) og Sophia Albertina Matzen (1815-1895) og det yngste barn i en søskendeflok på 14. Blandt hendes søskende finder man bl.a. filologen Sofus Larsen. Schwartz ønskede oprindeligt at blive skuespiller og fik undervisning hos Ludvig Phister på Det Kongelige Teater. Hun afbrød dog uddannelsen i 1882 efter at være blevet gift med juristen Otto Georg Schwartz. Parret fik sønnerne Erik (1884-1895) og Walter (1889-1958). Familien flyttede til Skagen i 1899, fire år efter Eriks død, da Otto Schwartz blev borgmester i byen. Alba Schwartz blev en del af kulturlivet i Skagen og bidrog til at skildre dets historie i Skagen. Den svundne Tid i Sagn og Billeder (1912) og Skagen. Den nye Tid i Oplevelser og Indtryk (1913).

Schwartz fik sin debut som skønlitterær forfatter i 1907 med novellen Den døde Mand trykt i avisen Det ny Aarhundrede. Hendes første skønlitterære bog, Overlægen, blev udgivet i 1932. Hun var da 75 år gammel og havde været enke i mange år. Denne og de efterfølgende romaner Barnet (1935), Edith søger en Far (1938) og Skilsmissens Børn (1940) skildrer emner som ægte- og moderskab, kærlighed og familieliv. Også emner som utroskab, både hos de mandlige og kvindelige hovedpersoner, samt skilsmisse og børn undenfor ægteskab er gentagende temaer i hendes forfatterskab. Skilsmissens Børn blev filmatiseret i 1939 af Benjamin Christensen med Grethe Holmer som hovedrolleindehaver.

Schwartz blev tildelt Drachmannlegatet i 1939.

Bibliografi 
 Skagen. Den svundne Tid i Sagn og Billeder (1912)
 Skagen. Den nye Tid i Oplevelser og Indtryk (1913)
 Overlægen (1932)
 Barnet (1935)
 Edith søger en Far (1938)
 Skilsmissens Børn (1940)

Referenser

Eksterne henvisninger 
 
 Svend Cedergreen Bech (red.) (1979-1984). Dansk Biografisk Leksikon. København: Gyldendal.
 Kvinfo.dk Dansk Kvindebiografisk Leksikon - Alba Schwartz

Dansksprogede forfattere fra Danmark
Novelleforfattere fra Danmark
Kunstnerkolonien i Skagen
Personer fra København
Romanforfattere fra Danmark
Kvindelige forfattere i det 20. århundrede
Nørreballe Nor

Nørreballe Nor er et tidligere afvandet nor, der ved et naturgenopretningsprojekt i 2004 blev genskabt til en  54 hektar stor sø .  Nørreballe Nor ligger nord for, og har forbindelse med Tryggelev Nor. Mod nord liggere landsbyen Hesselbjerg og mod øst Tryggelev.  Der er  et rigt fugleliv, og det  er fuglebeskyttelsesområde; I alt  183 fuglearter var registreret for lokaliteten i DOF-basen pr. 5. april 2012.  

Noret blev inddæmmet i 1883  af et lokalt interessentskab, og i  1956 blev ved hjælp af statsstøtte  muligt  at installere et moderne afvandingsanlæg. 

I årene 2002-2006 blev der udført et stort EU finansieret naturgenopretningsprojekt i  og Nørreballe-  og Tryggelev Nor, der var hårdt belastet af at  det tørlagte Nørreballe Nor efterhånden modtog gødningsberiget drænvand fra 900 hektar intensivt dyrket landbrugsområder,  der  blev  afledt   i  Tryggelev  Nor. Det var EU´s LIFE+,  Fugleværnsfonden og Fyns Amt der finansierede projektet, der samlet løb op 9,2  mio.  
kr. hvoraf de 4,4 mio. kr gik til det 69 hektar store projektområde ved Nørreballe Nor.

Naturbeskyttelse
Noret er sammen med Tryggelev Nor og  Salme Nor  en del af et område på 180 hektar, som ejes af Fugleværnsfonden. 

Nørreballe Nor  er en del af Natura 2000-område nr. 127 Sydfynske Øhav, og er både habitatområde og fuglebeskyttelsesområde.

Eksterne kilder og henvisninger

Om Tryggevælde Nor på fredninger.dk
 Folder med kort over området
 Natura 2000 -området Sydfynske Øhav   Natura 2000-plan 2016-2021 område nr. 127 
 Om Tryggevælde Nor  på fuglevaernsfonden.dk

Naturbeskyttelse i Danmark
Langeland
Fredede arealer i Danmark
EU-habitatområder i Danmark
Fuglebeskyttelsesområder i Danmark
Naturgenopretning i Danmark
Nor
Forebyggelse af hjernerystelse

Forebyggelse af mild traumatisk hjerneskade involverer at tage sig forbehold mod traumatisk hjerneskade, såsom at bruge sikkerhedsseler og airbag i biler. Ældre mennesker anbefales at forsøge at undgå fald, eksempelvis ved at holde gulvene fri for rod, samt at bruge tynde, flade sko med hård sål, for ikke at påvirke balancen.

Uheldigvis er der ikke på nuværende tidspunkt () ikke evidens for at brugen af hjelm eller beskyttelsesudstyr reducerer risikoen for sportsrelateret hjernerystelse.  Forbedringer i designet af beskyttende sportsudstyr såsom hjelme kan nedsætte antallet og grad af sådanne skader. Ny "Head Impact Telemetry System"-teknologi bruges i hjelme for at undersøge skademekanismer og potentielt for at hjælpe med at reducere risikoen for hjernerystelser hos amerikansk fodboldspillere. Ændringer i reglerne eller metoder hvorved reglerne håndhæves i sport, såsom dem mod "head-down tackling" eller "spearing", der er associeret med en højs skadesfrekvens, kan også forhindre hjernerystelse.

Referencer 

Hjernerystelse
Kujataa

Kujataa er et subarktisk landbrugsområde i Grønland, der er det niende verdensarvsområde i Kongeriget Danmark, og det er det andet verdensarvsted i Grønland.

Ilulissat Isfjord og den tilhørende Jakobshavn Isbræ er Grønlands ældste verdensarvsted. Ilulissat Isfjord blev verdensarv i 2004.

Oversigt 
Kujataa blev kandidat til verdensarv i 2003, og den endelige ansøgning blev sendt af sted den 3. februar 2016. De vestgrønlandske jagtområder længere mod nord blev også kandidat til verdensarv i 2003.
I juli 2017 godkendte UNESCO Kujataa som verdensarv.

Kujataa omfatter de fem områder: Qassiarsuk (Skovfjorden eller Brattahlíð), Igaliku (Gardar), Sissarluttoq, Tasikuluulik (Vatnahverfi) og Qaqortukulooq (Hvalsey), der repræsenterer 1.000 års landbrugskultur i Sydgrønland.

Verdensarvsstedet viser 1.000 års landbrug i Arktis (dvs. Subarktis). Der er tale om et kulturlandskab, som er præget af nordboer og inuiter. Blandt seværdighederne er kirkeruinen ved Hvalsø, bispesædet ved Gardar og Erik den Rødes Brattahlíð.

Nordisk og grønlandsk landbrug i Sydgrønland 
Landbrugs- og kulturlandskabet blev optaget på UNESCOs liste over verdensarvskandidater den 29. januar 2003. Der har været drevet landbrug i Sydgrønland i to adskilte perioder.

Nordisk landbrug i Østerbygden 
Erik den Røde var den første nordbo, der slog sig ned i Grønland. Han grundlagde Østerbygden i 985. Derefter blev der drevet landbrug i bygden frem til engang i 1400-tallet.

Kirkeruinen ved Hvalsø, bispesædet ved Gardar og Erik den Rødes Brattahlíð er kendte levn fra denne periode.

Grønlandsk landbrug i Sydgrønland 
Den norske købmand Anders Olsen (1718-1786) kom til Grønland i 1742. Efter mange års tjeneste hos Almindelige Handelscompagnie tog han sin afsked i 1780. Derefter slog han sig ned i Upernaviarsuk, hvor der ligger en landbrugsskole og en forsøgsgård i dag.
 
I 1783 flyttede familien Olsen til Igaliku (Nordboernes Gardar). Her skabte Anders Olsen og hans hustru, grønlænderen Tuperna det første 'moderne' landbrug i Grønland. De genbrugte bl.a. nordboernes gamle græsgange og også mange af stenene fra deres bygninger.

I 1924 oprettede Elisabeth og Otto Frederiksen det første moderne fåreholdersted i Qassiarsuk (Erik den Rødes Brattahlíð). I dag er der en del fåreavlere i Sydgrønland.

Referencer 
 Kujataa, Grønland: Nordbo- og inuitlandbrug ved randen af indlandsisen; slks.dk
 UNESCOs side om kandidater til verdensarv (engelsk)

Verdensarv fra 2017
Verdensarvsområder i Danmark
Verdensarvskandidater i Grønland
Landbrug
Kultur i Arktis
Nordboerne
Kujalleq Kommune
Etableret i 2017